Dekret zur Wiederherstellung der Statue des Philitos
Chios [District], Periferia - Nördliche Aegaeis, Elláda (Ellinikí Dimokratía)
vor 1893
unten abgebr., oberer Rahmen abgeschlagen
Kirchhoff, Monatsb. Berl. Akad. 1863, 265; McCabe, Erythrai 34; Heisserer, Hesperia 48, 1979, 281; R. Noll, Inschriften 1986 Nr. 34
griechisch: ἔδοξεν τῆι βουλῆι καὶ τῶι δήμωι· Ζωίλος Χιά/δου εἶπεν· ἐπειδὴ οἱ ἐν τῆι ὀλιγαρχίαι τῆς εἰ/κόνος τῆς Φιλίτου τοῦ ἀποκτείναντος / τὸν τύραννον τοῦ ἀνδριάντος ἐξεῖλον / τὸ ξῖφος, νομίζοντες καθόλου τὴν στάσιν / 
καθ’ αὑτῶν εἶναι· ὅπως ἂν ὁ δῆμος φαίνηται / πολλὴν ἐπιμέλειαν ποιούμενος καὶ μνημο/νεύων ἀεὶ τῶν εὐεργετῶν καὶ ζώντων / καὶ τετελευτηκότων, ἀγαθῆι τύχηι δεδόχθαι / τῆι βουλῆι καὶ τῶι δήμωι· τοὺς ἐξεταστὰς το[ὺ]/ς ἐνεστηκότ[α]ς ἐγδοῦναι τὸ ἔργον διαστολὴν / ποιησαμένους μετὰ τοῦ ἀρχιτέκτονος, καθ’ ὅτι / συντελεσθήσεται ὡς πρότερον εἶχεν· ὑπηρετε[ῖ]ν / δὲ αὐτοῖς τὸγ κατὰ μῆνα ταμίαν. ὅπως δὲ καθαρὸς / ἰοῦ ἔσται ὁ ἀνδριὰς καὶ στεφανωθήσεται ἀεὶ ταῖς / νουμηνίαις καὶ ταῖς ἄλλαις ἑορταῖς, ἐπιμελεῖσθαιτοὺς ἀγορανόμους / ἔδοξεν τῆι βουλῆι καὶ τῶι δήμωι· Ζωίλος Χιάδου / εἶπεν· ἐπειδὴ ἐν τῶι πρότερον ψηφίσματι προσε/τάχθη τῶι ἀγορανόμωι ἐπιμελεῖσθαι τῆς εἰκόνος / τοῦ ἀνδριάντος τοῦ Φιλίτου, ὅπως στεφανω/θήσεταί τε καὶ λαμπρὸς ἔσται, ὁ δὲ ἀγορανόμος / φησὶν εἰς ταῦτα πόρου δεῖσθαι, ἀγαθῆι τύχηι / δεδόχθαι τῆι βουλῆι καὶ τῶι δήμωι· τὸ μὲν καθ’ ἕ/τος εἰς ταῦτα διδόναι τὸ ἀνάλωμα τοὺς / [κα]τὰ μῆνα ταμίας, ἐπιμελεῖσθαι δὲ τὸν / [ἀγορα]νόμον· εἰς δὲ τὸν λοιπὸγ χρόνον οἱ [ἀ]/[γορανόμο]ι πωλοῦντες τὰς ὠνὰς προστι[θέ]/[τωσαν τὴν πο]ί[ησιν] τῶν στεφά[νων] / 
[---]τε[---]